361 



syre og Vanddampe den indaander, idet Kulsyren derved 

 skilles i Kulstof, som optages, medens Ilten udaandes; 

 gjennem sine Rødder optager den den i Jorden indeholdte 

 Næringsvædske med de deri opløste faste Stoffer, som 

 Planten tilbageholder, medens Vandet fordamper fra Blad- 

 overfladen. Kulstoffet findes ikke udskilt i reen Tilstand, 

 men i Forbindelse med Vandets Bestanddele Brint og Ilt 

 som et Stof, der kaldes Cellulose eller Cellestof, som altsaa 

 i Forbindelse med de faste Bestanddele , som ved For- 

 brændingen blive tilbage som Aske, udgjøre Træets 

 Hovedbestanddele, hvortil endvidere kommer det i Træets 

 Porer optagne Vand tilligemed Saftbestanddele og Excreter, 

 saasom Garvestof, Harpix, Gummi, Olie, Sukker og for- 

 skjellige Farvestoffer, hvilke enkeltviis kunne være stærkere 

 fremtrædende ved forskjellige Træsorter, hvorved disse 

 opnaae en særegen Anvendelse. Sees bort fra dissse 

 som oftest mindre betydende Stoffer, vil Træets Hoved- 

 bestanddele blive Cellestof, Aske og Vand. 



Som Navnet antyder, er Cellestoffet det Stof, hvoraf 

 Plantecellen er dannet. Paa Grund af Vanskelighederne 

 ved at sondre det fra alle fremmede Bestanddele og 

 saaledes fremstille det chemisk reent, har man i lang 

 Tid været i Tvivl om dets Sammensætning. Man troer 

 dog nu at være kommet til detllesnltat, at det indeholder 

 Kulstof, Ilt og Brint i aldeles samme Forhold som Sti- 

 velsen, saa at paa denne Maade Ilten og Brinten netop 

 findes i en saadan Mængde, at de tilsammen vilde kunne 

 danne Vand, hvorfor man ogsaa kalder Cellulosen for et 

 Kulhydrat, idet Chemikeren ved et Hydrat forstaaer en 

 Forbindelse med Vand. Renest findes Cellulosen i Na- 

 turen i Bomuld og Marven af forskjellige Træsorter, 



24* 



